62020CO0691_INF
Sklep Sodišča (deveti senat) z dne 22. oktobra 2021 –O in drugi
(Zadeva C‑691/20) (
1
)
„Predhodno odločanje – Pravo Evropske unije – Načela – Člen 18 PDEU – Enako obravnavanje – Diskriminacija glede na državljanstvo – Prepoved – Člen 49 PDEU – Svoboda ustanavljanja – Solidarna odgovornost družb, ki so del iste skupine, za dolgove, ki izhajajo iz pogodbe o zaposlitvi, ki jo sklene ena od teh družb – Izključitev, uvedena v ureditvi zadevne države članice, družb s sedežem v drugi državi članici“
1.
Pravo Evropske unije – Načela – Enako obravnavanje – Diskriminacija glede na državljanstvo – Prepoved – Področje uporabe – Pogoji
(člen 18 PDEU)
(Glej točki 18 in 19.)
2.
Prosto gibanje oseb – Svoboda ustanavljanja – Določbe Pogodbe – Izvajanje člena 18 PDEU s členom 49 PDEU – Nacionalna ureditev, ki izključuje solidarno odgovornost družbe, ki ima nadzor nad drugo družbo in ima sedež v drugi državi članici kot ta odvisna družba, za dolgove, ki izhajajo iz pogodbe o zaposlitvi, ki jo sklene zadnjenavedena družba – Dopustnost
(člena 18 in 49 PDEU)
(Glej točke 20, od 22 do 25 ter izrek.)
Izrek
Načelo prepovedi diskriminacije, določeno s členom 49 PDEU, je treba razlagati tako, da ne nasprotuje nacionalni ureditvi, v skladu s katero družbo s sedežem v drugi državi članici, in ne tisti, v kateri ima sedež njena odvisna družba, ni mogoče šteti za solidarno odgovorno za dolgove zadnjenavedene družbe, ki izhajajo iz pogodbe o zaposlitvi.
(
1
)	UL C 110, 29.3.2021.